**Prevádzka školy od 12.apríla 2021**

Vážení rodičia,

**od pondelka, 12.apríla 2021 bude obnovená prevádzka** **materskej školy** a **prevádzka 1. stupňa základnej školy** pre všetky deti. Zároveň bude v prevádzke Školský klub a Výdajná školská jedáleň.

Podmienky nástupu pre deti sú:

* vyplnené a podpísané **čestné vyhlásenie** (tlačivo je možné stiahnuť si na stránke školy; je vhodné spraviť ho elektronicky; k dispozícii bude aj ráno v škole)
* **negatívny test** aspoň jedného **zákonného zástupcu**, s ktorým dieťa žije v spoločnej domácnosti (platnosť testu je 7 dní)
* deti MŠ a žiaci 1. stupňa sa nemusia testovať, aj keď už dovŕšili 10 rokov
* žiaci 1. stupňa musia mať **rúško**
* o uplatnení výnimky z testovania je potrebné informovať preukázateľným spôsobom

Všetky dôležité a aktuálne dopĺňané informácie nájdete na stránke školy – zspobedim.edupage.org.

**Zápis do 1. ročníka základnej školy**

Vážení rodičia budúcich prváčikov, pozývame Vás na **zápis do 1. ročníka základnej školy**. Uskutoční sa v stredu, **14.apríla 2021, v čase od 13:00 do 17:00 hodiny** v budove základnej školy. Zápis je povinný pre každé dieťa, ktoré do 31.augusta 2021 (vrátane) dovŕši 6 rokov. Zápis bude prebiehať bez osobnej účasti detí.

Zákonný zástupca na zápis prinesie:

* žiadosť o prijatie
* vypísaný dotazník pre zákonného zástupcu
* kópiu rodného listu dieťaťa
* občiansky preukaz
* vlastné pero

Ďalšie potrebné informácie a všetky tlačivá nájdete na stránke školy - zspobedim.edupage.org.